​ປະ​ທາ​ນາ​ທິ​ບໍ​ດີ ໄຕ້ຫວັນ ແລະ ພວກປະທ້ວງ ຕົກລົງ ທີ່​ຈະ​ພົບ​ພໍ້​ກັນ (ສະໄລດ໌/ວີດີໂອ)
ພວກນັກສຶກສາ ທີ່ຄອບຄອງ ຕຶກລັດຖະສະພາ ຍ້ອນບໍ່ເຫັນດີນຳ ການເຮັດສົນທິສັນຍາ ການຄ້າກັບຈີນ ໄດ້ຕົກ​ລົງທີ່​ຈະ​ພົບ​ພໍ້ ກັບປະ​ທາ​ນາ​ທິ​ບໍ​ດີ Ma Ying-jeou.
ພວກນັກສຶກສາປະທ້ວງ ທີ່ກຳລັງຄອບຄອງຕຶກລັດຖະສະ ພາໄຕ້ຫວັນ ໄດ້ຕົກ ລົງທີ່ຈະພົບປະກັບປະທານາທິບໍດີ Ma Ying-jeou ເພື່ອແກ້ໄຂການປະເຊີນໜ້າກັນທາງ ດ້ານການເມືອງ ກ່ຽວກັບຂໍ້ຕົກລົງການຄ້າກັບຈີນ ທີ່ເປັນ ບັນຫາໂຕ້ແຍ່ງກັນນັ້ນ ໃນວັນອັງຄານມື້ນີ້ ປະທານາທິບໍດີ Ma ໄດ້ສະເໜີໃຫ້ມີ ການໂອ້ລົມສົນທະນາກັນ ເພື່ອຊ່ອຍຍຸດຕິວິກິດການດັ່ງກ່າວ ຊຶ່ງໄດ້ເລີ້ມມາຕັ້ງແຕ່ສັບປະດາແລ້ວນີ້ ເວລາພວກນັກສຶກສາ ບຸກເຂົ້າໄປໃນສະພານິຕິບັນຍັດ ແລະຮຽກຮ້ອງໃຫ້ລັດຖະ ບານລົບລ້າງຮ່າງຂໍ້ຕົກລົງດັ່ງກ່າວ ຍັງບໍ່ທັນເປັນທີ່ຈະແຈ້ງເທື່ອວ່າ ເວລາໃດການພົບປະກັນ ດັ່ງກ່າວຈຶ່ງຈະເກີດຂຶ້ນ ຫຼືຈະໂອ້ລົມກັນເລື້ອງໃດແທ້ ໃນ ການເຊື້ອເຊີນຂອງທ່ານນັ້ນ ປະທານາທິບໍດີ Ma ໄດ້ກ່າວ ຢ່າງຈະແຈ້ງວ່າ ທ່ານຢາກໃຫ້ການໂອ້ລົມສົນທະນາກັນນີ້ ເກີດຂຶ້ນໂດຍບໍ່ມີການຕັ້ງເງື່ອນໄຂໃດໆລ່ວງໜ້າ ການເຄື່ອນໄຫວດັ່ງກ່າວນີ້ ມີຂຶ້ນໃນເວລານຶ່ງມື້ ຫຼັງຈາກຕຳຫຼວດປາບຈະລາຈົນ ໄດ້ເຮັດໃຫ້ຫຼາຍກວ່າ 100 ຄົນໄດ້ຮັບບາດເຈັບ ໃນຂະນະທີ່ທຳການກວາດລ້າງ ພວກຫ້ອງການຕ່າງໆຂອງຄະນະລັດຖະມົນຕີ ທີ່ພວກນັກສຶກສາທຳການປະທ້ວງ ຍຶດຄອງເຊັ່ນກັນນັ້ນ ປະທານາທິບໍດີ Ma Ying-jeou ຊຶ່ງມີຄວາມເປັນມິດກັບລັດຖະບານກຸງປັກກິ່ງນັ້ນ ໄດ້ກ່າວປ້ອງກັນວ່າ ສົນທິສັນຍາການຄ້ານີ້ແມ່ນຈຳເປັນ ໂດຍກ່າວເຕືອນວ່າ ໄຕ້ຫວັນ ທີ່ກາງຕໍ່ອາໄສການຄ້ານີ້ ຈະຖືກໂດດດ່ຽວທາງດ້ານເສດຖະກິດຖ້າບໍ່ມີຂໍ້ຕົກລົງການ ຄ້າເຊັ່ນນີ້ ພວກປະທ້ວງພາກັນເປັນຫ່ວງວ່າ ຂໍ້ຕົກລົງການຄ້ານີ້ ຈະສ້າງຄວາມເສຍຫາຍໃຫ້ ແກ່ເສດຖະກິດຂອງໄຕ້ຫວັນ ຫຼາຍຄົນຍັງມີຄວາມຢ້ານກົວເຊັ່ນກັນວ່າ ປັກ ກິ່ງອາດ ຈະມີອິດທິພົນທີ່ເພີ້ມຂຶ້ນນຳດ້ວຍ